cyanic-selkie/wikianc huggingface dataset:
పాండురంగ్ మహాదేవ్ బాపట్
విప్లవాత్మక చర్యలు
బాంబ్ మాన్యువల్, రెండు రివాల్వర్లతో బాపట్ 1908లో భారతదేశానికి తిరిగి వచ్చాడు. బాంబు తయారీకి సంబంధించిన పరిజ్ఞానాన్ని ఆయన భారతీయ విప్లవకారుల్లో వ్యాప్తి చేశాడు. బ్రిటీష్ వారికి వ్యతిరేకంగా పోరాటం ప్రారంభించడానికి ముందు బాపట్ దేశ వ్యాప్తంగా ఒకే నెట్వర్క్ను నిర్మించాలనుకున్నాడు. అయితే, అతని సలహాను పట్టించుకోలేదు. 1908 లో అలీపోర్ బాంబు దాడి జరిగింది, దీనితో బాపట్ అజ్ఞాతంలో వెళ్ళిపోయాడు, అతనిని పోలీసులు 1912 సంవత్సరంలో అరెస్టు చేసి, మూడు సంవత్సరాల పాటు జైల్లో ఉండి,1915లో విడుదలైన తరువాత తిలక్ యాజమాన్యంలోని 'మహరత్తా' అనే వార్తాపత్రికకు అసిస్టెంట్ ఎడిటర్ గా పనిచేయడం ప్రారంభించాడు.
గాంధీజీ ప్రభావం
1920 చివరలో, తిలక్ మరణానంతరం, తిలక్ ఆలోచనలకు మద్దతుదారుగా ఉన్నప్పటికీ భారతదేశ స్వరాజ్యానికి సంబంధించి గాంధీ సిద్ధాంతాలు, అతని దార్శనికతతో బాపట్ తన విప్లవాత్మక భావాలను సమీక్ష చేసుకొన్నాడు. బాపట్ విప్లవాత్మక ఆలోచనలకు సుముఖత ఉన్నా, అహింస గురించి గాంధేయ ప్రమాణం తీసుకున్నప్పటికీ, బాపట్ అవసరం అని భావించినప్పుడు ఉపయోగించాలని భావించాడు.
గౌరవం-రచనలు
1921లో టాటా జలవిద్యుత్ ప్రాజెక్టుకు వ్యతిరేకంగా ముల్షీ సత్యాగ్రహంలో పాల్గొనడానికి బాపట్ స్వచ్ఛందంగా ముందుకు రావడం జరిగింది. ఈ ప్రాజెక్టు వల్ల సుమారు 54 గ్రామాలకు నష్టం, ముంపునకు గురిఅయ్యాయి. బాపట్ పటిష్ఠ నాయకత్వానికి 'సేనాపతి' అని పిలువబడ్డాడు, ఈ ఉద్యమ పోరాట సమయంలో నాలుగు సార్లు జైలు శిక్ష పొందాడు. చివరి శిక్షలో ఏడు సంవత్సరాలు జైల్లో ఉండి, విడుదల తర్వాత మహారాష్ట్ర కాంగ్రెస్ కమిటీ అధ్యక్షుడిగా ఎన్నికయ్యాడు. బాపట్ సంస్కృతం, మరాఠీ, హిందీ, ఇంగ్లీషు భాషలతో తన ఆలోచనలను గద్యంలో కంటే వచనంలోనే ఎక్కువగా ఈ భాషలన్నింటిలోనూ వ్యక్తీకరించాడు. జైలులో ఉన్నప్పుడు కూడా వివిధ అంశాలపై రచనలు చేశాడు. 1921 సంవత్సరం ను౦డి ఆయన వ్రాసిన కొన్ని పుస్తకాలు ప్రచురి౦చబడ్డాయి. డి.వి. దేవ్ తన 'సమగ్ర గ్రంథం ' (కలెక్ట్టెడ్ వర్క్స్) 3 స౦పుటాలుగా 1937-39 లలో ప్రచురి౦చాడు.
బాపట్ పట్ల గౌరవ సూచకంగా భారత ప్రభుత్వం 1977 ( 28-11-1977) సంవత్సరంలో ఒక పోస్టల్ స్టాంపును విడుదల చేయడం జరిగింది.
మూలాలు
వర్గం:1880 జననాలు వర్గం:మహారాష్ట్ర విప్లవకారులు వర్గం:భారతదేశ స్వాతంత్రం కోసం విప్లవోద్యమం
తెలంగాణ యువ నాటకోత్సవం
తెలంగాణ యువ నాటకోత్సవం అనేది తెలంగాణ రాష్ట్ర భాషా సాంస్కృతిక శాఖ, తెలంగాణ రంగస్థల సమాఖ్య సంయుక్తాధ్వర్యంలో 2017, జనవరి 27 నుండి 29 వరకు హైదరాబాద్ లోని రవీంద్రభారతి ఆడిటోరియం నిర్వహించిన నాటకోత్సవం. నూతన తెలంగాణ రాష్ట్రంలో నాటకరంగ ఉనికిని చాటడంకోసం, తెలంగాణలోని యువ నాటక రచయితల, దర్శకుల, కళాకారుల, సాంకేతిక నిపుణుల ప్రతిభను వెలికితీసే లక్ష్యంతో ఈ నాటకోత్సవం నిర్వహించబడింది.
మూలాలు
వర్గం:తెలంగాణ వర్గం:తెలుగు నాటక సంస్థలు వర్గం:తెలుగు నాటకరంగ పరిషత్తులు వర్గం:తెలుగు నాటకరంగం వర్గం:తెలంగాణ భాషా సాంస్కృతిక శాఖ
ద్రౌపది ముర్ము
ద్రౌపది ముర్ము (జననం 20 జూన్ 1958) ఒక భారతీయ రాజకీయవేత్త, జార్ఖండ్ తొమ్మిదవ గవర్నర్, భారతీయ జనతా పార్టీ సభ్యురాలు. జార్ఖండ్ 2000 సంవత్సరంలో ఏర్పడినప్పటి నుండి ఐదు సంవత్సరాల పదవీకాలాన్ని (2015-2021) పూర్తి చేసిన జార్ఖండ్ మొదటి గవర్నర్. ఆమెను 2022లో NDA ప్రభుత్వం నుంచి రాష్ట్రపతి అభ్యర్థిగా ప్రకటించింది.
ద్రౌపది ముర్ము 2022 జులై 25న ఢిల్లీలోని రాష్ట్రపతి భవన్‌ లోని పార్లమెంట్ సెంట్రల్ హాలులో భారత రాజ్యాంగంలోని ఆర్టికల్ 60 ప్రకారం భారత 15వ రాష్ట్రపతిగా సుప్రీంకోర్టు ప్రధాన న్యాయమూర్తి జస్టిస్‌ ఎన్వీ రమణ ఆమెతో ప్రమాణం చేయించాడు.
ప్రారంభ జీవితం
ద్రౌపది ముర్ము ఒడిశా లోని మయూర్‌భంజ్ జిల్లాకు చెందిన ఊపర్‌బేడా గ్రామంలో గిరిజన జాతికి చెందిన సంతాల్ కుటుంబంలో 1958 జూన్ 20 న జన్మించింది. ఆమె తండ్రి పేరు బిరంచి నారాయణ్ తుడు. ఆమె తండ్రి, తాత లు పంజాయితీరాజ్ వ్యవస్థలోని గ్రామాధికార్లుగా ఉండేవారు.
వ్యక్తిగత జీవితం
ద్రౌపది ముర్ము గ్రాడ్యుయేషన్ తర్వాత,ఒడిశా ప్రభుత్వంలో భువనేశ్వర్‌లోని సచివాలయంలో క్లరికల్ పోస్ట్‌లో చేరింది. ఆసమయం లో ఆమె రాయంగ్‌పూర్‌లోని స్టేట్ బ్యాంక్ ఆఫ్ ఇండియా బ్రాంచ్‌లో పనిచేసిన శ్యామ్ చరణ్ ముర్ము ని వివాహం చేసుకుంది. దంపతులకు ఇద్దరు కుమారులు, ఇతిశ్రీ అనే కూతురు ఉంది. తన ఇద్దరు కుమారులలో ఒకరు 2009, ఇంకొకరు 2013 సంవత్సరంలో మరణించారు. ఆమె భర్త శ్యామ్ చరణ్ ముర్ము 2014లో మరణించారు,.
జీవితం
ద్రౌపది ముర్ము భువనేశ్వర్ లోని రమాదేవి మహిళా కాలేజీ నుంచి బీఏ పూర్తి చేసి ఆ తర్వాత ఉపాధ్యాయురాలిగా తన వృత్తి జీవితాన్ని ప్రారంభించి, 1977-83 మధ్య ఒడిశాలోని నీటిపారుదల శాఖలో జూనియర్ అసిస్టెంట్ గా, 1994 నుంచి 97 వరకూ శ్రీ అరబిందో ఇంటెగ్రల్  ఎడ్యుకేషన్ అండ్ రీసెర్చ్ సెంటర్‌లో గౌరవ సహాయ ఉపాధ్యాయురాలిగా కూడా పనిచేసింది.
రాష్ట్ర రాజకీయాలు
ద్రౌపది ముర్ము 1997లో భారతీయ జనతా పార్టీ ద్వారా రాజకీయాల్లోకి వచ్చి రాయ్‌రంగపూర్ నగర పంచాయితీ కౌన్సిలర్‌‌గా ఎన్నికైంది. ఆమె భారతీయ జనతా పార్టీ కి చెందిన గిరిజన తెగల మోర్చా కు ఉపాధ్యక్షురాలిగా కూడా సేవలను అందించింది. ఆ తర్వాత 2000వ జరిగిన ఒడిశా శాసనసభ ఎన్నికల్లో రాయరంగపూర్ నియోజకవర్గం నుండి బీజేపీ అభ్యర్థిగా పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికై బిజూ జనతాదళ్ సంకీర్ణ ప్రభుత్వంలో 2000  మార్చి 6 నుండి 2002 ఆగస్టు 6 వరకు వాణిజ్యం, రవాణాకు స్వతంత్ర బాధ్యతతో, 2002 ఆగష్టు 6 నుండి మే 2002 వరకు మత్స్య, జంతు వనరుల అభివృద్ధికి శాఖ మంత్రిగా పని చేసింది.
గవర్నర్‌గా
ద్రౌపది ముర్ము జార్ఖండ్ మొదటి మహిళా గవర్నర్ ఒడిశా నుండి భారతదేశంలోని ఒక రాష్ట్రంలో గవర్నర్‌గా నియమితులైన మొదటి మహిళ, గిరిజన నాయకురాలు.
రాష్ట్రపతి అభ్యర్థిగా
ద్రౌపది ముర్ము 2022లో జరగిన భారత రాష్ట్రపతి ఎన్నికల్లో ఎన్డీఏ అభ్యర్థిగా పోటీ చేసి గెలిచి మొట్టమొదటి గిరిజన మహిళ రాష్ట్రపతిగా చరిత్ర సృష్టించింది.
బాహ్య లంకెలు
వర్గం:1958 జననాలు వర్గం:జీవిస్తున్న ప్రజలు వర్గం:భారతీయ జనతా పార్టీ రాజకీయ నాయకులు
నైట్
నైట్ అనే ఆంగ్ల పదానికి తెలుగు భాషలొ రాత్రి అని అర్ధం.
తమ్ముడు (అయోమయ నివృత్తి)
తమ్ముడు ఇద్దరు లేక ఎక్కువమంది గల కుటుంబములోని సంతానంలో (అన్నాతమ్ముల్లు, అక్కాతమ్ముల్లు) వయసులో చిన్నవాడైన పురుషుడు.
తమ్ముడు పేరుతో విడుదలైన తెలుగు సినిమాలు:
తంగెళ్ళ శేషం రాజు
జననం
గుంటూరు జిల్లా మాచర్ల మండలం బెల్లంకొండవారిపాలెం లో జన్మించారు తల్లిదండ్రులు కోటమ్మ సీతం రాజు
జీవిత విశేషాలను
ఆంధ్ర ప్రదేశ్ వెనుకబడిన తరగతుల సంక్షేమ సంఘానికి ప్రధాన కార్యదర్శి గా పనిచేశారు. ఈయన 1969 - 1970 సంవత్సరాలలో తెనాలి బీసీ కమిటీ అధ్యక్షుడిగా 1972 - 1977 సంవత్సరాల్లో పట్టణ బాక్స్ స్టోల్స్ అసోసియేషన్ అధ్యక్షుడిగా, తెనాలి డివిజన్ ఆర్ సి టీ గా, కాంటీన్, స్టాల్ అసోసియేషన్ అధ్యక్షునిగా పనిచేశారు.
మూలాలు
వర్గం:2017 మరణాలు వర్గం:గుంటూరు జిల్లా వ్యక్తులు
భోపాల్ మధ్య శాసనసభ నియోజకవర్గం
మూలాలు
వర్గం:మధ్య ప్రదేశ్ శాసనసభ నియోజకవర్గాలు
ఉజ్జిని నారాయణరావు
ఉజ్జిని నారాయణరావు, తెలంగాణ రాష్ట్రానికి చెందిన రాజకీయ నాయకుడు. భారత కమ్యునిస్టు పార్టీ సీనియర్ నేత, స్వాతంత్ర్య సమరయోధుడు, రజాకార్లకు వ్యతిరేకంగా ఎదురొడ్డి పోరాడిన నాయకుడు. నల్లగొండ జిల్లా మునుగోడు శాసనసభ నియోజకవర్గం నుంచి 1985-99 కాలంలో సీపీఐ పార్టీ తరఫున మూడుసార్లు ఎమ్మెల్యేగా గెలిచాడు.
జననం
నారాయణరావు 1927, మే 30న తెలంగాణ రాష్ట్రం, నల్లగొండ జిల్లా, చింతపల్లి మండలం లోని గడియగౌరారం గ్రామంలో జన్మించాడు.
రాజకీయ జీవితం
విద్యార్థి దశ నుండి కమ్యూనిస్టు పార్టీ విధానాలతో ప్రభావితుడై ప్రజా ఉద్యమాల్లో చురుకుగా పాల్గొన్నాడు. 1951లో దేవరకొండ తాలుకా పార్టీ కార్యదర్శిగా ఎన్నికై 12 ఏళ్ళపాటు కమ్యూనిస్టు పార్టీని బలోపేతం చేశాడు. ధర్మభిక్షం, ఎలమందలతో కలిసి భూపోరాటాలు సాగించి పేదలకు భూపంపిణీకి పాటుపడ్డాడు. సకాయి బకాయి పన్ను ఉద్యమం దేవరకొండ తాలుకాలో నారాయణరావుకు గుర్తింపు తెచ్చింది. 1967ఎన్నికల్లో భారత కమ్యునిస్టు పార్టీ తరపున మునుగోడు శాసనసభ నియోజకవర్గం నుండి పోటిచేసి కాంగ్రెస్ నేత పాల్వాయి గోవర్ధన్‌రెడ్డి చేతిలో ఓటమి చెందాడు. 1985లో కాంగ్రెస్ నేత ఎం. నారాయణరావుపై గెలిచి తొలిసారిగా ఎమ్మెల్యే అయ్యాడు. 1989, 1994 ఎన్నికల్లో పాల్వాయి గోవర్ధన్‌రెడ్డిపై వరుస విజయాలు సాధించి హాట్రిక్ ఎమ్మెల్యేగా నిలిచాడు.
రైతు బాంధవుడు
దేవరకొండ తాలూకాలో కమ్యూనిస్టు ఉద్యమ నిర్మాణానికి శ్రీకారం చుట్టిన నారాయణరావు తన జీవితానంతా రైతాంగ ఉద్యమాలకే ధారబోశాడు. రజాకార్లకు, భూస్వాములకు వ్యతిరేకంగా ఎన్నో పోరాటాలు చేశాడు. భూస్వాముల చెరల్లో ఉన్న భూములను పేదలకు పంపిణీ చేయడంలో కీలక పాత్ర పోషించాడు. కరీంనగర్ జిల్లా పొల్కంపల్లి వెంకటరామారావుతో కలసి ఆంధ్ర మహాసభలో చేరి ప్రజాసమస్యలపై స్పందించడంతోపాటు, భూ పోరాట ఉద్యమాల్లో పాల్గొన్నాడు. సాగునీటి భూములపై అప్పటి ప్రభుత్వం వసూలు చేస్తున్న పన్నుల బకాయిలు, నీటి తీరువా వసూళ్లను రద్దు చేయించడంలో అలుపెరుగని పోరాటం చేశారు. రైతాంగ, కార్మిక, వ్యవసాయ కూలీల సమస్యలపై నిరంతర పోరాటాలు నిర్వహించి రైతు బంధువుగా పేరు సంపాదించారు. నారాయణరావు దేవాదాయ కౌలు రైతుల సంఘం రాష్ట్ర అధ్యక్షుడిగా కూడా పనిచేశాడు.
మరణం
క్యాన్సర్ వ్యాధితో బాధపడుతున్న నారాయణరావు హైదరాబాద్‌లోని ఎల్‌బినగర్ కామినేని ఆసుపత్రి లో చికిత్స పొందుతూ తన 90వ ఏట 2016, జూలై 13న మరణించాడు.
ఇతర లింకులు
వర్గం:2016 మరణాలు వర్గం:నల్గొండ జిల్లా రాజకీయ నాయకులు వర్గం:తెలంగాణ స్వాతంత్ర్య సమరయోధులు వర్గం:కమ్యూనిస్టు నాయకులు వర్గం:నల్గొండ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు వర్గం:నల్గొండ జిల్లా వ్యక్తులు
కోట రామస్వామి నాయుడు
కోట రామస్వామి నాయుడు (జూన్ 16, 1896) భారతదేశానికి చెందిన ప్రముఖ టెన్నిస్ క్రీడాకారుడు. భారత జట్టు తరపున డేవిస్ కప్ లో పాల్గొన్న మొట్టమొదటి తెలుగువాడు.
ఆయన తండ్రి బుచ్చిబాబు నాయుడు. వారి కుటుంబం ఆయన తాత హయాంలో మద్రాసు వెళ్ళి స్థిరపడింది. అయిదుగురు అన్నదమ్ముల్లో ఈయన పెద్దవాడు. ఆయన కుటుంబంలో అందరూ క్రీడాకారులే. మద్రాసు, మైలాపూర్ లోని లజ్ హౌస్ అనే వారి ఇంటి ఆవరణలో రెండు టెన్నిస్ కోర్టులు, ఒక క్రికెట్ పిచ్ ఉండేవి. రెండు టెన్నిస్ కోర్టులలో ఒక దానిని మహిళలకు కేటాయించారు. కొంతమంది విదేశీయులు కూడా అక్కడ టెన్నిస్ ఆడటానికి వచ్చే వాళ్ళు. ఆటకు కావలసిన సామాగ్రిని వారే తెప్పించే వారు. బుచ్చిబాబు నాయుడు రోజూ ఉదయం గుర్రపు స్వారీ చేసేవాడు. వారి పిల్లలు ఇంట్లోనే చదువుకుంటూ క్రీడల్లో శిక్షణ తీసుకుంటూ ఉండేవారు.
బుచ్చిబాబు, ఆయన సోదరులు కలిసి మద్రాసు క్రికెట్ అసోసియేషన్, మద్రాసు యునైటెడ్ క్లబ్ ను స్థాపించారు. 1908లో బుచ్చిబాబు ఆధ్వర్యంలో భారత యూరోపియన్ జట్ల మధ్య క్రికెట్ పోటీలు జరిగాయి. అవి జరిగిన కొద్దిరోజులకే ఆయన మరణించాడు. మరి కొద్దిరోజులకే ఆయన భార్య కూడా మరణించింది. అప్పటికి కోట రామస్వామి వయసు పన్నెండేళ్ళు. అప్పటి నుంచి తాత దగ్గరకు దత్తత వెళ్ళాడు.
మూలాలు
వర్గం:క్రీడాకారులు
జీవా
జీవా ప్రముఖ తెలుగు నటుడు. తెలుగు, తమిళ, కన్నడ, మలయాళ, హిందీ భాషల్లో కలిపి సుమారు 1000కి పైగా సినిమాల్లో నటించాడు. ఎక్కువగా ప్రతినాయక, హాస్య పాత్రలను పోషించాడు. రాం గోపాల్ వర్మ, వంశీ, కృష్ణవంశీ, పూరి జగన్నాధ్ లాంటి దర్శకుల సినిమాల్లో ఎక్కువగా నటించాడు. తెలుగులో గులాబీ, నిన్నే పెళ్ళాడతా, హిందీలో సర్కార్ లాంటి సినిమాల్లో మంచి గుర్తింపు సాధించాడు.
వ్యక్తిగత జీవితము
జీవా అసలు పేరు కొచ్చర్ల దయారత్నం. ఇతనికి వివాహమైంది. ఇద్దరు కుమారులు. స్వస్థలము గుంటూరు. పెద్ద కుమారుడు బొంబాయిలో స్థిరపడ్డాడు. చిన్న కుమారుడు గుంటూరులో వ్యాపారం చేస్తున్నాడు.
సత్యపాల్ మాలిక్
thumb|సత్యపాల్ మాలిక్ సత్య పాల్ మాలిక్ (జననం 1964 జూలై 24) భారతదేశానికి చెందిన రాజకీయ నాయకుడు, ప్రస్తుతం మేఘాలయ 21 వ గవర్నర్‌గా పనిచేస్తున్నాడు. ఇంతకు పూర్వం గోవా 18 వ గవర్నగా ఉన్నాడు. మాలిక్ ఒకప్పటి జమ్మూ కాశ్మీర్ రాష్ట్ర గవర్నర్ కూడా. మాలిక్ ఆగష్టు 2018 నుండి అక్టోబర్ 2019 వరకు జమ్మూ కాశ్మీర్ గవర్నర్‌ పదవిలో ఉన్నాడు, జమ్మూ కాశ్మీర్ కి ప్రత్యేక హోదా ఇచ్చిన ఆర్టికల్ 370 ని రద్దు చేయాలనే రాజ్యాంగ నిర్ణయం 5 ఆగస్టు 2019 న తీసుకోబడింది.
జీవా
నట జీవితము
1975 లో నటనారంగంలోకి ప్రవేశించాడు.నటుడిగా ఆయన తొలిచిత్రం బాలచందర్ దర్శకత్వంలో వచ్చిన తొలికోడి కూసింది అనే సినిమా. ఈ సినిమా కోసం ఎంతోమంది ప్రయత్నించగా ఇందులో జీవాకు అవకాశం దక్కింది. తమిళంలో ఆయన మొదటి సినిమా ఎంగ వూర్ కండగి. తెలుగులో గులాబీ, నిన్నే పెళ్ళాడతా, హిందీలో సర్కార్ లాంటి సినిమాల్లో మంచి గుర్తింపు సాధించాడు.
మూలాలు
వర్గం:తెలుగు సినిమా నటులు వర్గం:తెలుగు సినిమా ప్రతినాయకులు వర్గం:తెలుగు సినిమా హాస్యనటులు
సత్యపాల్ మాలిక్
మొట్టమొదటగా ఉత్తర ప్రదేశ్ శాసనసభ సభ్యుడిగా 1974 నుండి 77 వరకు కొనసాగాడు. ఆ తర్వాత 1980 నుండి 26 వరకు తిరిగి 1986 నుండి 1989 వరకు ఉత్తరప్రదేశ్ నుండి రాజ్యసభ సభ్యుడిగా ఉన్నాడు. 1989 నుండి 1991 వరకు అలీఘర్ నుంచి తొమ్మిదవ లోక్‌సభ సభ్యుడిగా ఎన్నికయ్యాడు. 2017 అక్టోబర్ నుండి 2018 ఆగస్ట్ వరకూ బీహార్ రాష్ట్ర గవర్నర్ గా ఉన్నాడు. 2018 మార్చ్ 21 రాష్ట్ర గవర్నర్గా అదనపు బాధ్యతలను చేపట్టాడు. 2018 ఆగస్టు క్లిష్టమైన పరిస్థితుల్లో ఉన్న జమ్మూ కాశ్మీర్ కి గవర్నర్గా బాధ్యతలు స్వీకరించాడు.
నేపధ్యం
మాలిక్ ఉత్తర ప్రదేశ్ బాగ్ పట్ లోని హిసావాడ గ్రామంలో జన్మించాడు. వీరిది జాట్ కుటుంబం.ఇతను రాజకీయాల్లో చేరడానికి ముందు మీరట్ కాలేజ్ నుండి తన లా డిగ్రీని పూర్తిచేసాడు.
నిర్వహించిన పదవులు
అతను 1989 లో జనతాదళ్ టికెట్‌పై అలీగఢ్ నుండి పార్లమెంటు సభ్యుడిగా ఉన్నారు. మొత్తం 2,33,465 (51.5 శాతం) ఓట్లుతో భారీ విజయం సాధించాడు, అంతకు ముందు  సిట్టింగ్ ఎంపీ  ప్రత్యర్థి INC అభ్యర్థి ఉషా రాణి తోమర్ 77,958 ఓట్ల తేడాతో ఓడిపోయారు, వీరికి 1,55,507 (34.2 శాతం) ఓట్లు వచ్చాయి. 1996 లో అలీగర్హ్హ్ నుండి తిరిగి పోటీ చేసి నాలుగో స్థానంలో నిలిచాడు.
మూలాలు
వర్గం:జీవిస్తున్న ప్రజలు వర్గం:1946 జననాలు వర్గం:భారతీయ జనతా పార్టీ రాజకీయ నాయకులు వర్గం:బీహార్ గవర్నర్లు వర్గం:9వ లోక్‌సభ సభ్యులు వర్గం:జనతాదళ్ రాజకీయ నాయకులు
డోలు
డోలు (ఆంగ్లం: Dhol; హిందీ: ढोल) ఒక సంగీత వాయిద్య పరికరం. దీనిని భారత దేశపు జానపద సంగీతంలో ఎక్కువ ఉపయోగిస్తారు. చెక్కతో చేయ్యబడే ఈ డోలకు రెండు వైపులా జంతు చర్మం బిగించి ఉంటుంది. దీనిని చిన్న కర్రలతో కానీ చేతి వేళ్ళతో కానీ వాయిస్తారు. ముఖ్యంగా పంజాబీయులు దీనిని ఎక్కువగా ఉపయోగిస్తారు.
డోలు వాయిద్యాన్ని ప్రధానంగానాదస్వరం (సన్నాయి)కు, కర్ణాటక సంగీతం కచేరిలలో తాళ వాద్యంగా ఉపయోగిస్తారు. డోలు శభ్దం గంభీరంగా ఉంటుంది. చెట్టు కాండంలో కొంత భాగాన్ని తీసుకొని మధ్యభాగాన్ని తొలచి రొండు వైపులా జంతు చర్మాన్ని అమర్చి తయారు చేస్తారు. ఒక వైపు కొయ్యపుల్ల తోనూ మరియొకవైపు చేతి వేళ్ళతోను కొట్టటం ద్వారా దీనిని వాయిస్తారు. సన్నాయితో కలిపి డోలు సన్నాయిగా ఆంధ్రప్రదేశ్ లో, దక్షిణ భారతదేశంలో ప్రసిద్ధిపొందిన వాద్యం. ఉత్తర భారతంలో డోలక్ అనే వాద్యపరికరాన్ని ఒక్క దాన్నే వాడుతారు. దీనికి ప్రక్క వాద్యాలుండవు. ఇది దక్షిణ దేసపు డోలుకన్నా కొంత తేలికగానూ చిన్నదిగాను వుంటుంది. ఈ రెంటి వాయిద్యాలలోనూ, ఉపయోగంలోను చాల తేడావుంది.
వర్గం:సంగీత వాయిద్యాలు
తీపర్రు
తీపర్రు , పశ్చిమ గోదావరి జిల్లా, పెరవలి మండలానికి చెందిన గ్రామం.ఇది మండల కేంద్రమైన పెరవలి నుండి 8 కి. మీ. దూరం లోను, సమీప పట్టణమైన తణుకు నుండి 11 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1008 ఇళ్లతో, 3584 జనాభాతో 429 హెక్టార్లలో విస్తరించి ఉంది. గ్రామంలో మగవారి సంఖ్య 1819, ఆడవారి సంఖ్య 1765. షెడ్యూల్డ్ కులాల సంఖ్య 627 కాగా షెడ్యూల్డ్ తెగల సంఖ్య 15. గ్రామం యొక్క జనగణన లొకేషన్ కోడ్ 588531.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు రెండు, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రైవేటు ప్రాథమికోన్నత పాఠశాల ఒకటి ఉన్నాయి. సమీప మాధ్యమిక పాఠశాల కాకరపర్రులో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల కానూరులో ఉన్నాయి. మేనేజిమెంటు కళాశాల, పాలీటెక్నిక్‌లు, సమీప వృత్తి విద్యా శిక్షణ పాఠశాల తణుకు లోను, అనియత విద్యా కేంద్రం పెరవలి లోను, దివ్యాంగుల ప్రత్యేక పాఠశాల, సమీప వైద్య కళాశాల ఏలూరు లోను, ఉన్నాయి.ఐదవతరగతి వరకూ కల బోర్డు పాఠశాలలు రెండు ఉన్నాయి. ఆపై చదువులకు ప్రక్కన కల కాకరపర్రులో పదవ తరగతి వరకూ పాఠశాల ఉంది. లేదా కానూరులో పదవ తరగతి వరకూ, ఆపై ఇంటర్మీడియట్ వరకూ, కళాశాలలు ఉన్నాయి.
ప్రభుత్వ వైద్య సౌకర్యం
తీపర్రులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో 3 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ముగ్గురు ఉన్నారు. రెండు మందుల దుకాణాలు ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి, రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
తీపర్రులో భూ వినియోగం కింది విధంగా ఉంది:
నీటిపారుదల సౌకర్యాలు
తీపర్రులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
తీపర్రులో ఈ కింది వస్తువులు ఉత్పత్తి అవుతున్నాయి.ఇది గోదావరి తీర గ్రామం అయినందున పంటలకు తగిన మంచి భూమి ఉంది. ప్రధాన పంట వరి, కూరగాయలు కూడా విస్తారంగా పండించి ప్రతి రోజూ సమీప ప్రధాన హోల్ సేల్ మార్కెట్ అయిన సిద్దాంతంకు పంపుతారు. ప్రధాన అవసరాలకు దగ్గరలోని కానూరు పై ఆధారపడతారు.
ప్రధాన పంటలు
వరి, అరటి, చెరకు
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 3597. ఇందులో పురుషుల సంఖ్య 1793, మహిళల సంఖ్య 1804, గ్రామంలో నివాసగృహాలు 947 ఉన్నాయి.
ఎస్.జె.సూర్య
ఎస్.జె.సూర్య భారతదేశానికి చెందిన సినిమా దర్శకుడు, నటుడు, సంగీత దర్శకుడు, గాయకుడు మరియు పాటల రచయిత. ఆయన తమిళ్, హిందీ మరియు తెలుగు చిత్రాల్లో పని చేశాడు.
మూలాలు
వర్గం:భారతీయ సినిమా నటులు వర్గం:భారతీయ సినిమా దర్శకులు వర్గం:భారతీయ సినిమా నేపథ్యగాయకులు
ఎస్టర్ క్లాసన్
ఎస్టర్ లారా మటిల్డా క్లాసన్ ( 1884 జూన్ 7 - 1931 నవంబరు 12) స్వీడిష్ ల్యాండ్‌స్కేపింగ్ మార్గదర్శకురాలు స్వీడన్‌లో ని మొదటి మహిళా ల్యాండ్‌స్కేప్ ఆర్కిటెక్ట్‌గా గుర్తింపు పొందింది.
జీవిత చరిత్ర
క్లాసన్ 1900లో స్టాక్‌హోమ్‌లో తన మాధ్యమిక పాఠశాలను పూర్తి చేసింది, ఆ సమయంలో స్వీడన్‌లో విద్యాపరంగా శిక్షణ పొందిన మహిళా ల్యాండ్‌స్కేప్ ఆర్కిటెక్ట్‌లు ఎవరూ లేరు. స్త్రీలు గార్డెనింగ్ ప్రాక్టీషనర్లుగా ఉన్నారు, కానీ ప్రధానంగా ఇప్పటికే వారి స్వంత తోటను కలిగి ఉన్నవారు. వృత్తి విద్యను కోరుకునే వారు సాధారణంగా డెన్మార్క్, ఇంగ్లండ్ లేదా జర్మనీ విదేశాలకు వెళ్లవలసి ఉంటుంది. క్లాసన్‌కు గార్డెనింగ్ ఆర్కిటెక్చర్‌పై ఆసక్తి ఉన్నందున, ఆమె స్కేన్‌లోని టోమార్ప్‌లోని ఒక పొలంలో తోటమాలిగా పనిచేసింది .ఆమె తరువాత డెన్మార్క్‌లో తన విద్యను కొనసాగించింది, 1903లో చార్లోటెన్‌లండ్‌లోని హావ్‌బ్రగ్స్ హోజెస్కోల్ నుండి పట్టభద్రురాలైంది.
గ్రాడ్యుయేషన్ తర్వాత, క్లాసన్ జర్మనీలోని పాల్ షుల్ట్జ్-నౌమ్‌బర్గ్‌కు ఆస్ట్రియాలోని డార్మ్‌స్టాడ్ట్ వియన్నాలోని ఆర్కిటెక్ట్ జోసెఫ్ మరియా ఓల్‌బ్రిచ్‌కు ల్యాండ్‌స్కేప్ ఆర్కిటెక్ట్‌గా పనిచేశాడు.1907లో, మహిళా-ఆధారిత వారపత్రిక ఇడున్ క్లాసన్ స్వీడన్ మొట్టమొదటి మహిళా ల్యాండ్‌స్కేప్ ఆర్కిటెక్ట్‌గా ప్రకటించింది, ఆమె కళాత్మక పనిని 1907 లో మ్యాగజైన్‌లు డ్యుయిష్ కున్స్ట్ అండ్ డెకోరేషన్ 1912లో ది స్టూడియో కూడా ఉన్నాయి .1913లో, క్లాస్సన్ స్వీడన్‌కు తిరిగి వచ్చి ఇసాక్ గుస్తాఫ్ క్లాసన్‌తో కలిసి ఆర్కిటెక్ట్‌గా చేసింది.
1900ల మొదటి దశాబ్దంలో, ఆమె స్వీడన్‌లో అత్యంత ప్రసిద్ధి చెందిన ల్యాండ్‌స్కేప్ ఆర్కిటెక్ట్.
1918లో, క్లాసన్ స్టాక్‌హోమ్‌కు ఉత్తరాన ఉన్న లిడింగోలోని విల్లా బ్రెవిక్‌లో ల్యాండ్‌స్కేప్ ఆర్కిటెక్ట్‌గా చేసింది. అక్కడ ఆమె పని చేయడం ద్వారా ఆమె సమీపంలో నివసించే ఎరిక్ ఆక్సెల్ కార్ల్‌ఫెల్డ్‌తో పరిచయం ఏర్పడింది 1921లో క్లాసన్ లెక్సాండ్‌కు ఉత్తరాన ఉన్న కార్ల్‌ఫెల్డ్స్‌గార్డెన్ (కార్ల్‌ఫెల్డ్ వేసవి నివాసం) కోసం గార్డెన్‌ని డిజైన్ చేసింది, అది ఇప్పటికీ ఉంది. క్లాసన్ 47 సంవత్సరాల వయస్సులో మరణించాది, గుండెపై తుపాకీ గుండుతో మరణించాది 1931 నవంబరు 22న నోర్రా బెగ్రావ్నింగ్‌స్ప్లాట్‌సెన్‌లో ఖననం చేయబడింది.
వృత్తి
1914లో, క్లాసన్ హెరాల్డ్ వాడ్స్జో స్టాక్‌హోమ్‌లోని స్కోగ్‌స్కైర్కోగార్డెన్‌లో గార్డెనింగ్ పోటీలో పాల్గొన్నారు. వారి ఉమ్మడి ప్రదర్శన క్యుములస్ మూడవ బహుమతిని అందుకుంది. ఒక మహిళ మూడవ బహుమతిని అందుకోవడం జర్మనీలో గొప్పగా గుర్తించబడింది.
బాహ్య లింకులు
వర్గం:1884 జననాలు వర్గం:1931 మరణాలు వర్గం:స్వీడిష్ ల్యాండ్‌స్కేప్ ఆర్కిటెక్ట్‌లు వర్గం:20వ శతాబ్దపు స్వీడిష్ కళాకారులు వర్గం:మహిళా ల్యాండ్‌స్కేప్ ఆర్కిటెక్ట్‌లు వర్గం:ప్రపంచ ఆర్కిటెక్ట్‌లు
ప్రతాప్ భాను మెహతా
ప్రతాప్ భాను మెహతా (జననం 1967) ఒక భారతీయ విద్యావేత్త. అతను న్యూ ఢిల్లీ లోని సెంటర్ ఫర్ పాలసీ రీసెర్చ్‌కు అధ్యక్షుడిగా పనిచేశాడు 2017 జూలై నుండి 2019 జూలై వరకు అశోక విశ్వవిద్యాలయానికి వైస్-ఛాన్సలరుగా పనిచేసాడు.
కెరీర్
మెహతా అనేక బోధనా పదవులను నిర్వహించాడు. అతను NYU స్కూల్ ఆఫ్ లాలో ప్రొఫెసర్, హార్వర్డ్ విశ్వవిద్యాలయంలో ప్రభుత్వ విజిటింగ్ ప్రొఫెసర్, హార్వర్డ్‌లోని ప్రభుత్వ, సామాజిక అధ్యయనాల అసోసియేట్ ప్రొఫెసర్, కొంతకాలం పాటు జవహర్‌లాల్ నెహ్రూ విశ్వవిద్యాలయంలో ఫిలాసఫీ, లా అండ్ గవర్నెన్స్ ప్రొఫెసరుగా పనిచేసాడు. అతను భారత ప్రధాన మంత్రికి చెందిన జాతీయ విజ్ఞాన కమిషనులో సభ్యుడు. భారత విశ్వవిద్యాలయాలలో ఎన్నికలపై సుప్రీంకోర్టు నియమించిన లింగ్డో కమిటీలో సభ్యుదు. ప్రముఖ భారత ప్రభుత్వ, అంతర్జాతీయ ఏజెన్సీలకు అనేక నివేదికలు తయారు చెయ్యడంలో దోహదపడ్డాడు. అంతర్జాతీయ అభివృద్ధి పరిశోధన కేంద్రం గవర్నర్స్ బోర్డులో ఉన్నాడు. గ్లోబల్ గవర్నెన్స్ పై వరల్డ్ ఎకనామిక్ ఫోరం కౌన్సిల్ వైస్ చైర్మనుగా ఉన్నాడు. అతను NIPFP, NCAER, NIID బోర్డులో కూడా పనిచేశాడు. అతను అమెరికన్ పొలిటికల్ సైన్స్ రివ్యూ, జర్నల్ ఆఫ్ డెమోక్రసీ వంటి జర్నల్స్ ఎడిటోరియల్ బోర్డులో ఉన్నాడు. అతను 2010 మాల్కం ఆదిశేషయ్య అవార్డును, సాంఘిక శాస్త్రాలకు ఇచ్చే 2011 ఇన్ఫోసిస్ బహుమతినీ (పొలిటికల్ సైన్స్ అండ్ ఇంటర్నేషనల్ రిలేషన్స్) అందుకున్నాడు.
రాజకీయ సిద్ధాంతం, మేధో చరిత్ర, రాజ్యాంగ చట్టం, భారతదేశంలో రాజకీయాలూ సమాజం, అంతర్జాతీయ రాజకీయ రంగాలలో మెహతా విస్తృతంగా ప్రచురించారు. అతని పాండితీ వ్యాసాలు ఈ రంగంలో ప్రముఖ అంతర్జాతీయ పత్రికల్లోను, అలాగే అనేక సంపుటాలలోనూ వచ్చాయి. అతని ప్రారంభ రచన పద్దెనిమిదవ శతాబ్దపు ఆలోచనల గురించి -ముఖ్యంగా ఆడమ్ స్మిత్ గురించి, మేకింగ్ ఆఫ్ ది ఎన్‌లైటెన్‌మెంట్ గురించీ. ప్రముఖ జాతీయ దినపత్రిక ఇండియన్ ఎక్స్‌ప్రెస్‌కు మెహతా సంపాదకీయ సలహాదారు. అతని కాలమ్‌లు ఫైనాన్షియల్ టైమ్స్, టెలిగ్రాఫ్, ఇంటర్నేషనల్ హెరాల్డ్ ట్రిబ్యూన్, హిందూతో సహా నేక దినపత్రికలలో వచ్చాయి. అమెరికన్ పొలిటికల్ సైన్స్ రివ్యూ, జర్నల్ ఆఫ్ డెమోక్రసీ, ఇండియా అండ్ గ్లోబల్ అఫైర్స్ సహా అనేక అకడమిక్ పత్రికల ఎడిటోరియల్ బోర్డులలో కూడా ఆయన ఉన్నారు.
వివాదాలు
యుపిఎ ప్రభుత్వ ఉన్నత విద్యా విధానాలకు నిరసనగా మెహతా 2006 లో జాతీయ విజ్ఞాన కమిషన్‌కు రాజీనామా చేశారు.
రాజకీయంగా సంబంధాలున్న బ్యూరోక్రాట్‌ను డైరెక్టర్‌గా నియమించడాన్ని నిరసిస్తూ మెహతా 2016 లో ప్రతిష్ఠాత్మక నెహ్రూ మెమోరియల్ మ్యూజియం & లైబ్రరీ ఎగ్జిక్యూటివ్ కమిటీకి రాజీనామా చేశాడు. నియామకం చేయడంలో ప్రభుత్వం అకాడెమిక్ పరిగణనలను పక్కనపెట్టడంతో కలిగిన అసౌకర్యాన్ని రాజీనామాకు కారణంగా ఆయన ఉదహరించాడు.
గిటారు
గిటారు (ఆంగ్లం : Guitar) ఒక సంగీత వాయిద్య పరికరం. దీనిలో సామాన్యంగా ఆరు తంతులు (స్ట్రింగ్స్) వుంటాయి. అలాగే అనేక సంఖ్యల తంతుల గిటార్లూ వుంటాయి. ఉదాహరణకు నాలుగు, ఆరు, ఏడు, ఎనిమిది, పది, పదకొండు, పండ్రెండు, పదమూడు, పద్దెనిమిది తంతులు (స్ట్రింగ్స్) గల గిటార్లుగిటార్లు.
చారిత్రకంగా చూస్తే గిటారు పాశ్చాత్యులు ఉపయోగించే వాయిద్య పరికరం. కానీ ప్రస్తుత కాలంలో భారతదేశంలోనూ ఈ వాద్య పరికరం ప్రఖ్యాతి చెందినది. శబ్దాన్ని అనుసరించి గిటారు రెండు రకాలు. మొదటిది అలక్ గిటార్ లేదా హాలో గిటార్ రెండవది ఎలక్ట్రిక్ గిటార్. గిటారు యొక్క నిర్మాణం, భాగాలు 220px|175px|
బయటి లింకులు
వర్గం:భారతీయ సంగీతం వర్గం:భారతీయ వాద్యపరికరాలు
ఆనందవర్ధన్
ఆనందవర్ధన్ ఒక తెలుగు సినిమా నటుడు. బాలనటుడిగా సినీరంగంలోకి ప్రవేశించాడు. పాతిక సినిమాల్లో బాలనటుడిగా నటించిన అతని పూర్తి పేరు ప్రతివాది భయంకర శ్రీనివాస ఆనందవర్ధన్. నేపథ్య గాయకుడు దివంగత పీబీ శ్రీనివాస్ మనుమడు. ఆకాశవాణి అనే సినిమాలో హీరోగా నటించాడు.
అతని తండ్రి ఫణీందర్ చార్టర్డ్ అకౌంటెంట్. అతనికి చిన్నతనం నుంచి రామాయణం కథ వినిపించేవాడు. అది బాగా వినడం వల్ల తిరిగి చెప్పగలిగేలా జ్ఞాపకం ఉండిపోయింది. అప్పటికే బాల రామాయణం తీయడానికి నటుల కోసం వెతుకుతున్న గుణశేఖర్ దృష్టిలో పడ్డాడు. అలా బాల రామాయణం సినిమాలో వాల్మీకి పాత్ర ఇచ్చారు. అదే సినిమాలో బాల హనుమంతునిగా కూడా నటించాడు. అప్పుడు అతని వయసు ఐదేళ్లు. అదే అతని మొదటి సినిమా.
తరువాత ప్రియరాగాలు, సూర్యవంశం మొదలైన 25 సినిమాల్లో బాలనటుడిగా చేశాడు. బాల నటునిగా జగపతి బాబు, నాగార్జున, వెంకటేష్, బాలకృష్ణ లతో నటించాడు. బాలకృష్ణతో ఓ జానపద సినిమా చేశాడు కానీ, నిర్మాణం మధ్యలోనే ఆగిపోయింది. సూర్యవంశం హిందీ వెర్షన్‌లో మరో బాల నటుడు అమితాబ్ ఎదురు కాగానే ఏడవటం మొదలుపెట్టాడు. తరువాత ఆ పాత్రకు ఇతన్ని ఎంపిక చేశారు. అమితాబ్ నుంచి నటనలో సలహాలు కూడా అందుకున్నాడు. ఒకటి నుంచి ఐదో తరగతి చదివినప్పుడు రోజుకు రెండు మూడు షెడ్యూల్స్ కూడా చేసేవాడు. అతని తాత పీబీ శ్రీనివాస్ అతన్ని నటుడిగా చూడాలనుకునేవాడు.
మూలాలు
వర్గం:తెలుగు సినిమా నటులు వర్గం:తెలుగు సినిమా బాలనటులు
సాగర్ (గాయకుడు)
సాగర్ గాయకుడు ,పాటల రచయిత, సంభాషణల రచయిత,ప్రధానంగా తెలుగు సినిమా తెలుగు సంగీతంలో పని చేస్తాడు. అతను తన సోదరుడు దేవి శ్రీ ప్రసాద్ స్వరపరచిన వర్షం (2004) చిత్రంతో తన గాన జీవితాన్ని ప్రారంభించాడు. "టాప్ లేచిపోద్ది", "శైలజా శైలజ", "నాన్నకు ప్రేమతో", "పక్కా లోకల్", "జాత కలిసే", "నమ్మక తప్పని" "హలో గురు ప్రేమ కోసమే" అతని ప్రసిద్ధ పాటలు
పిచ్చు సాంబమూర్తి
జీవిత చరిత్ర
1901 ఫిబ్రవరి 14న పూర్వ మద్రాసు ప్రెసిడెన్సీలోని (ప్రస్తుతం గుంటూరు జిల్లా, ఆంధ్రప్రదేశ్‌లో ఉన్న) బిట్రగుంటలో జన్మించాడు. సాంబమూర్తి బొడ్డు కృష్ణయ్య, ఎం. దొరైస్వామి అయ్యర్, SA రామస్వామి అయ్యర్, SA రామస్వామి ఐయ్యర్ వంటి వివిధ ఉపాధ్యాయుల వద్ద గాత్రం శిక్షణ పొందాడు. 1928లో క్వీన్ మేరీ కళాశాలలో సంగీత ఫ్యాకల్టీ సభ్యునిగా తన వృత్తిని ప్రారంభించాడు. అయితే 1931లో డ్యుయిష్ అకాడమీ నుండి మంజూరు చేయబడిన జర్మనీకి మారాడు. అకాడమీలో సంగీత శాస్త్రాన్ని అభ్యసించాడు. భారతదేశానికి తిరిగి వచ్చిన తర్వాత, అతను మద్రాసు విశ్వవిద్యాలయంలో అధ్యాపకునిగా పనిచేశాడు. తరువాత, సంగీతంలో రీడర్‌గా చేరాడు.1961లో సంగీత వాద్యాలయ, చెన్నైలో డైరెక్టర్‌గా చేరే వరకు అక్కడ కొనసాగాడు. 1964లో, తిరుపతిలోని శ్రీ వేంకటేశ్వర విశ్వవిద్యాలయంలో సంగీతశాస్త్ర ప్రొఫెసర్‌గా నియమితుడయ్యాడు.1966లో మద్రాసు విశ్వవిద్యాలయానికి తిరిగి వచ్చే వరకు రెండేళ్ళపాటు ఆ పదవిలో కొనసాగాడు. 50కి పైగా పుస్తకాలను ప్రచురించాడు. . 1971లో పద్మభూషణ్ మూడవ అత్యున్నత పౌర గౌరవాన్ని అందుకున్నాడు .ఆనందవల్లి నీ వివాహం చేసుకున్నాడు.23 అక్టోబర్ 1973 న మరణించాడు.
వెలుపల లింకులు
వర్గం:సంగీత కళానిధి పురస్కార గ్రహీతలు వర్గం:1973 మరణాలు వర్గం:1901 జననాలు వర్గం:సంగీత దర్శకులు వర్గం:సంగీతకారులు
పారాలింపిక్ క్రీడలు
చరిత్ర
thumb|250x250px|2016 సెప్టెంబరు 2న న్యూ ఢిల్లీలో జరిగిన రియో పారాలింపిక్స్ - 2016 లో పాల్గొన్న వారితో ప్రధాని శ్రీ నరేంద్ర మోడీ. పారాలింపిక్స్ 1948 లో బ్రిటిష్ రెండవ ప్రపంచ యుద్ధ అనుభవజ్ఞుల చిన్న సమావేశం నుండి ఉద్భవించింది. ఈ పారాలింపిక్ గేమ్స్ 21 వ శతాబ్దం ప్రారంభంలో అతిపెద్ద అంతర్జాతీయ క్రీడా కార్యక్రమాలలో ఒకటిగా నిలిచాయి. పారాలింపిక్స్ 1960 లో 23 దేశాల నుండి వైకల్యం ఉన్న 400 మంది అథ్లెట్ల నుండి 2012 వేసవి ఒలింపిక్స్‌లో 100 కి పైగా దేశాల నుండి వేలాది మంది పోటీదారులకు పెరిగింది. పారాలింపిక్ క్రీడలు ఒలింపిక్ క్రీడలకు సమాంతరంగా నిర్వహించబడతాయి. ఐఓసి-గుర్తింపు పొందిన స్పెషల్ ఒలింపిక్స్ ప్రపంచ క్రీడలలో మేధో వైకల్యం ఉన్న క్రీడాకారులు ఉన్నారు. డెఫిలింపిక్స్‌లో చెవిటి అథ్లెట్లు ఉన్నారు.
పారాలింపియన్లు
పారాలింపియన్లు సామర్థ్యం గల ఒలింపియన్లతో సమానంగా కార్యసాధన చేస్తారు. అయితే పారాలింపియన్ల కంటే ఒలింపియన్లు చాలా ఎక్కువ డబ్బును అందుకుంటారు. కొంతమంది పారాలింపియన్లు ఒలింపిక్ క్రీడలలో కూడా పాల్గొన్నారు.
వెలుపలి లంకెలు
వర్గం:పారాలింపిక్ క్రీడలు వర్గం:క్రీడలు వర్గం:అంగవైకల్యం
లావెండరు నూనె
లావెండర్ నూనె  ఒక ఆవశ్యక నూనె.ఒక సుగంధ తైలం.లావెండరు తైలాన్ని ఆరబెట్టిన పూలనుండి, పూలకంకి (spike) నుండి ఉత్పత్తి చేస్తారు.లావెండరు నూనెనుఔషధంగా కూడా ఉపయోగిస్తారు.లావెండర్ నూనెను పూలనుండి స్టీము డిస్టిలేసను విధానంలో సంగ్రహిస్తారు.లావెండర్ మొక్క లామియేసియే/ లాబీయేటే కుటుంబానికి చెందిన మొక్క. లావెండర్ మొక్కలో పలు రకాలు ఉన్నాయి. లావెండర్ నూనె సుగంధ తైలం మాత్రమే కాదు ఓషద గుణాలు కల్గి వున్నందున వైద్యంలో కూడా ఉపయోగిస్తారు.
లావెండరు మొక్క
లావెండర్ మొక్క లామియేసియే/ లాబీయేటే కుటుంబానికి చెందిన మొక్క. లావెండర్ మొక్కలో 30 రకాల మొక్కలు ఉన్నాయి. లావనుడులా అంగుస్టిఫోలియా/ఇంగ్లిసు లావెండరు (Lavandula angustifolia), ఫ్రెంచి లావెండరు (L. stoechas), వుల్లిలావెండరు రకం మొక్కలను ఎక్కువగా సాగుచేస్తారు. లావెండర్ మొక్క ఒక సతత హరిత గుల్మము (చిన్న పొదవలే పెరిగే మొక్క). మొక్క ఒక మీటరు ఎత్తువరకు పెరుగును. బూడిద ఆకుపచ్చని సన్నని పొడవైన ఆకులను కల్గి వుండును.అందమైన పర్పుల్ బ్లూ పూలను పుష్పించును. పూలు పొడవైన కాండం/కాడ మీద పుష్పించును. లావెండర్ మొక్కలను ఫ్రాన్స్లో ఎక్కువ సాగుచేస్తారు.లావెండర్అనే పేరు లాటిన్ పదమైన లావేర అనే పదం నుండి ఏర్పడినది.లావేర అనగా శుభ్రపరచు అని అర్థం.రోమనులు స్నానపు సమయంలో ఉపయోగించేవారు.వారే ఈ లావెండర్ ను ఇంగ్లాండుకు పరిచయంచేశారు.
పోనేసియన్స్ అరేబియన్స్,, ఈజిప్టులు లావెండర్ ను సుగంధ ద్రవ్యంగా వాడేవారు.అలాగే శవం పాడవ్వకుండా వాడే ద్రవ్యాలలో లావెండర్ ను వాడేవారు. లావెండర్ నూనెలో ముంచిన వస్త్రాలను మమ్మీలను చుట్టుటకు వాడేవారు.గ్రీసు,, రోములో లావెండరును సర్వరోగ నివారణిగా వాడేవారు.17 వశతాబ్దిలో ఇగ్లాండులో ప్లేగు వ్యాధి ప్రబలినప్పుడు, ప్రేగునుండి రక్షిస్తుందని, అక్కడి జనాలు లావెండర్ పూలను తమనడుం కట్టుకునేవారట.
నూనె సంగ్రహణ
లావెండర్ నూనెను మొక్కయొక్క పుష్పించే భాగాలనుండి (అనగా పూలు, మొగ్గలు, పూల తొడిమలు, కాడల నుండి) ఆవిరి స్వేదన క్రియ ద్వారా ఉత్పత్తి చేస్తారు.పూల నుండి తీసిన నూనె కన్న పూలగుచ్చంతో తీసిన నూనె యొక్క సాంద్రత ఎక్కువ ఉండును.పూలనుండి నూనె దిగుబడి సాతం 1.4-1.6% వరకు ఉండును. పూలు బాగా పూచిన తరువాత సేకరించి నూనెను తీస్తారు. 150 పౌండ్ల పూల నుండి ఒక పౌండు నూనె ఉత్పత్తి అగును. నూనెను స్టీము డిస్టిలేసను పద్ధతిలో సంగ్రహించడం సాధారణం అయ్యినప్పటికి, మరోనూనెలో లవెండరు పూలను వేసి కొన్ని రోజులు అలాగే వుంచి, పూలలోని నూనె మరో నూనెలో కరిగేలా చేసి సంగ్రహిస్తారు కూడా.
లావెండరు నూనె
లావెండర్ నూనె సువాసన కల్గిన సుగంధ తైలం.రంగు లేని నూనె.రంగులేని లేదా లేత పసుపురంగు నూనె.నూనెలో పలు రసాయన సమ్మేళనాలు ఉన్నాయి. పూలనుండి తీసిన నూనె సాంద్రత 0.885 గ్రాములు/సెం.మీ3.వుండగా లావెండియా లాటిఫోలియా పూలకాడల/గుచ్చంనుండి తీసిన నూనె సాంద్రత 0.905 గ్రాములు/సెం.మీ3 వుండును. లావెండరు నూనెలో దాదాపు 47 వరకు రసాయన సంయోగ పదార్థాలు ఉన్నాయి.నూనెలో వున్న పలురసాయన పదార్థాలలో ముఖ్యమైన కొన్ని రసాయన పదార్థాలశాతం: 1,5-డైమిథైల్-1-వినైల్-4-హెక్సెనైల్ బూటరేట్ 43-44% వరకు, వున్నది.1,3,7-ఆక్టాటైయేన్ 3,7 డై మిథైల్ 25-26% వరకు,, యూకలిప్టోల్ 7.32%, కాంపోర్ 3.79% వరకు ఉన్నాయి. మిగతా రసాయనాలు 1%కన్నా తక్కువ శాతంలో ఉన్నాయి. మొక్క యొక్క రకాన్నిబట్తి, పెరిగిన నేల స్వాభావం, రుతువు, వాతావరణ పరిస్థితులను బట్టి నూనెలోని రసాయన పదార్థాల శాతం,, సంఖ్య మారును.
లావెండరు నూనెలోని రసాయన పదార్థాలు
లావెండర్ నూనెలో పలు రసాయన సమ్మేళనాలు ఉన్నాయి. వాటిలో ముఖ్యమైనవి ఆల్ఫా పైనేన్/పినేన్, లిమోనేన్, 1,8-సినేయోల్, సీస్-ఓసీమేన్, ట్రాన్స్-ఓసీమేన్, 3-ఆక్టానోన్, కాంపర్, లినలూల్, లినలైల్ అసిటేట్, కారియోపిల్లేన్, టెర్పినేన్-4-ఒల్,, లావెండులైల్ ఆసిటెట్.
లావెండరు నూనెలోని కొన్ని ముఖ్య రసాయన పదార్థాల పట్టిక
నూనె ఔషధ గుణాలు
నూనె యాంటి సెప్టిక్ (కుళ్లిపోకుందా కాపాడు), బాధానాశక ఔషధము.మూర్చ నివారణ ఔషధము, మానసిక క్రుంగుబాటు తగ్గించే ఔషధం, కీళ్లవాత నివారక ఔషధం, శూలహర, శ్వాసహరము (anti-spasmodic), తాపనివారక మందు, వైరస్‌ నిరోధి, బాక్టిరియా నాశని, వాయుహరమైన ఔషధము, మృదువిరేచనకారి, ఉత్సాహమును పుట్టింౘు మందు, రక్తాధిక్యం తగ్గించు మందు, మూత్రవర్ధకము, రుతుస్రావం అవకతవకలను నియంత్రించును.నాడీవర్ధకములకావించు మందు.శమనకారి మందు.
మూలాలు
వర్గం:నూనెలు వర్గం:ఆవశ్యక నూనెలు వర్గం:సుగంధ తైలాలు
థామస్ పైన్
థామస్ పైన్ అమెరికాకు చెందిన ప్రముఖ తత్వవేత్త, రాజకీయ ఉద్యమ కర్త, రాజనీతి సిద్ధాంతకర్త. అమెరికా దేశ వ్యవస్థాపక నాయకులలో ఒకరు. థామస్ పేన్ అమెరికా దేశ స్వాతంత్ర్య ఉద్యమ సమయంలో రచించిన రెండు ప్రముఖ సంపుటాలు "కామన్ సెన్సు, ది ఏజ్ ఆఫ్ రీజన్" అతనికెంతో కీర్తిని తెచ్చినవి. అతని రచనలు అమెరికా దేశానికి బ్రిటన్ నుండి స్వాతంత్ర్యం పొందేటందుకు పోరాడిన విప్లకారులకు ఎంతో స్ఫూర్తినిచ్చింది. చివరికి 1776 లో ఆ స్పూర్తే అమెరికా దేశానికి స్వాతంత్ర్యాన్ని సాధింపజేసింది. థామస్ పేన్ యొక్క ఆలోచనలు సాంస్కృతిక పునరుజ్జీవనాన్ని ప్రతిబింబింపజేసేవిగా వుండేవి. . థామస్ పేన్ ను ప్రవృత్తి రీత్యా వైద్యునిగాను, వృత్తి రీత్యా పాత్రికేయునిగాను, సమాజంలో ఏర్పడే మార్పుల ద్వారా విప్లవ ప్రచార కర్తగానూ పలురకాల పాత్రలను పోషించాడని మేధావుల అభిప్రాయం.
ప్రారంభ జీవితం విద్య
థామస్ పైన్1790వ దశకంలో ఫ్రాన్సులో నివసించాడు. అప్పుడు జరుగుతున్న ఫ్రెంచి విప్లవంలో పూర్తిగా నిమగ్నమయ్యాడు. 1791లో "రైట్స్ ఆఫ్ ఎ మాన్" అనే కరపత్రికను ఫ్రెంచి విప్లవం పట్ల సుముకంగా లేని విమర్శకులను వుద్దేశిస్తూ ఈ రచనను చేసాడు. థామస్ పేన్ ఫ్రెంచి విప్లవానికి పూర్తి మద్దతు ప్రకటించాడు. ఫ్రెంచి భాష రాకపోయినా పేన్ ఫ్రాన్సు జాతీయ కన్వెషన్కు ఎన్నికయ్యాడు. ఫ్రెంచి విప్లవంలో రెండు వర్గాలలో ఒకటైన జిరాండిస్టులు థామస్ పేన్ను తమ మిత్రునిగా భావించేవారు. మరొక వర్గమైన జాకొబిన్ వర్గ నాయకుడైన రాబిస్పియర్ పేన్ను తమ శత్రువుగా భావించేవారు.
ది ఏజ్ ఆఫ్ రీజన్
1793లో థామస్ పైన్ ను బంధించి లక్సెంబర్గు కారాగారంలో ఖైదు చేసారు. జైలు జీవితంలో తన బృహత్గ్రంథం "ది ఏజ్ ఆఫ్ రీజన్" (1793-94) రచనలో నిమగ్నమైయ్యాడు. థామస్ పేన్ను ఫ్రాన్సు దేశంలో బంధించారనే విషయం అమెరికా దేశ వ్యాప్తంగ ప్రకంపనలు సృష్టించింది. అమెరికాకు అప్పటికి కాబోయే భావి అధ్యక్షుడు "జేమ్స్ మన్రో" తన పలుకుబడిని ఉపయోగించి దౌత్య సంబంధాల ద్వారా థామన్ పేన్ను విడుదల చేయించాడు. అప్పటికే తన రచన "ది ఏజ్ ఆఫ్ రీజన్" ద్వారా మత ఛాందసవాదుల నుంచి ఎన్ని వ్యతిరేకతలు ఎదురైనా ధైర్యంగా ఎదుర్కొన్నాడు. తన గ్రంథంలో "దీయిసమ్" అనే వాదనను సమర్ధించాడు. ఈ వాదం ఏమిటంటే భగవంతుడు ఈ సృష్టిని తయారు చేసి దాని కంటూ కొన్ని నియమాలు ఏర్పరచాడు. ఆ తరువాత ఆ నియమాల అనుసారం ఈ సృష్టి నడుస్తుందే తప్ప భగవంతుని జోక్యం ఇందులో వుండదు. ఈ సిద్ధాంతం అప్పట్లో ఎన్నో అలజడులను సృష్టించింది. మత ఛాందసవాదులనుంచి విమర్శలను ఎదుర్కొంది. ఈ సిద్ధాంతాన్ని అప్పటి మేధావులైన "వోల్టేర్" "బెంజమిన్ ఫ్రాంక్లిన్" "థామస్ జెఫర్ సన్" వంటి వారు అనుసరించారు. థామస్ పేన్ తన 72వ ఏట 1809 జూన్ 8వ తేదీన వృద్ధాప్యంలో అమెరికాలోని తన స్వంత గృహంలో తుది శ్వాస విడిచాడు. అప్పటి క్రైస్తవ మత అధికారులకు భయపడి పేన్ యొక్క అంతిమ యాత్రకు కేవలం 6గురు మాత్రమే హాజరయ్యారు.
మూలాలు
వర్గం:రాజకీయవేత్తలు వర్గం:తత్వవేత్తలు
లయోలా కళాశాల, చెన్నై
లయోలా కళాశాల (Loyola College - లయోలా కాలేజీ) అనేది చెన్నై నగరంలో మద్రాసు విశ్వవిద్యాలయం పరిధిలోని ఒక స్వయం ప్రతిపత్తి గల జెస్యూట్ విద్యాసంస్థ. ఇది వాణిజ్యం, కళలు, ప్రకృతి శాస్త్రాలు, సామాజిక శాస్త్రాల డిగ్రీ కోర్సుల కోసం భారతదేశంలోని విద్యాసంస్థలలో ఉన్నత ఐదు ర్యాంకుల మధ్య స్థిరంగా ఉన్నది. ఇది విస్తారమైన కళల, శాస్త్రాల, వాణిజ్యములందు అండర్‌గ్రాడ్యుయేట్స్, పోస్ట్-గ్రాడ్యుయేట్స్, గౌరవ డిగ్రీల కొరకు ప్రవేశమిస్తుంది. ఈ కాలేజీ 99 ఎకరాలలో చెన్నై నడిబొడ్డైన నుంగంబక్కమ్‌ లో క్యాంపస్ ను కలిగివుంది. దీని యొక్క ఇరువైపుల చెట్లు గల దారులు, అకాడమిక్ భవనాలు, 1930 నాటి నిటారు గోతిక్ చర్చి, ప్రతి క్రీడ కోసం ప్రత్యేక ఫీల్డ్స్ దీనిని దక్షిణ మెట్రోపోలిస్ ప్రాంతంలో ఒక ముఖ్యమైన ప్రదేశం చేశాయి.
పూర్వవిద్యార్థులు
ఈ కళాశాలలో చదువుకున్న కొంత మంతి ప్రముఖులు:
మూలాలు
వర్గం:మద్రాసు విశ్వవిద్యాలయం
పరమేశ్వర ఆర్ట్ ప్రొడక్షన్స్
పరమేశ్వర ఆర్ట్ ప్రొడక్షన్స్, తెలుగు సినీ నిర్మాణ సంస్థ. నటుడు బండ్ల గణేష్ 2009లో హైదరాబాదు లో ఈ సంస్థను స్థాపించాడు. దక్షిణ భారతదేశం లోని అతిపెద్ద సినిమా నిర్మాణ సంస్థలలో ఒకటైన పరమేశ్వర ఆర్ట్ ప్రొడక్షన్స్, తెలుగు సినిమారంగంలోని ప్రధాన నిర్మాణ సంస్థలలో ఒకటిగా ఉంది.
ఇతర లంకెలు
వర్గం:సినీ నిర్మాణ సంస్థలు వర్గం:2009 స్థాపితాలు
కళింగ (చారిత్రక భూభాగం)
<mapframe text="Extreme points of Kalinga, as mentioned in the historical records" width="350" height="350" zoom="5" longitude="84" latitude="19.5"> {	"type": "FeatureCollection", "features": [ {			"type": "Feature", "properties": { "marker-symbol": "monument", "title": "Amarakantaka" }, "geometry": { "type": "Point", "coordinates": [81.753221, 22.682229] } },		{			"type": "Feature", "properties": { "marker-symbol": "monument", "title": "Mouth of Godavari" }, "geometry": { "type": "Point", "coordinates": [82.343778, 16.729472] } },		{			"type": "Feature", "properties": { "marker-symbol": "monument", "title": "Mouth of Mahanadi" }, "geometry": { "type": "Point", "coordinates": [86.708896, 20.295211] } }	] } భారతదేశపు చారిత్రక ప్రాంతంలో కళింగ ఒకటి. ఇది సాధారణంగా మహానది, గోదావరి నదుల మధ్య తూర్పు తీర ప్రాంతంగా నిర్వచించబడింది. అయినప్పటికీ దాని సరిహద్దులు దాని వైవిధ్యమైన పాలకుల పాలనలో భూభాగ వైశాల్యం హెచ్చుతగ్గులకు గురైంది. కళింగ ప్రధాన భూభాగంలో ప్రస్తుత విస్తారమైన ఒడిశా భాగం, ఆంధ్రప్రదేశు ఉత్తర భాగాన్ని అంతర్భాగంగా ఉన్నాయి. దాని శిఖరాగ్రస్థాయిలో కళింగ ప్రాంతం ప్రస్తుత ఛత్తీసుగఢులో కొంత భాగాన్ని కూడా కలిగి ఉంది.
పురాణ గ్రంథమైన మహాభారతంలో కళింగాలను ప్రధాన తెగగా పేర్కొన్నారు. క్రీస్తుపూర్వం 3 వ శతాబ్దంలో కళింగ యుద్ధం ఫలితంగా ఈ ప్రాంతం మౌర్య నియంత్రణలోకి వచ్చింది. దీనిని తరువాత అనేక ప్రాంతీయ రాజవంశాలు పాలించాయి. దీని పాలకులు కళింగాధిపతి ("లార్డు ఆఫ్ కళింగ") అనే బిరుదును కలిగి ఉన్నాడు; ఈ రాజవంశాలలో మహామేఘవాహన, వసిష్ఠ, మాతారా, పిత్రాభక్తా, శైలోద్భవ, సోమవంశి, తూర్పు గంగా వంశాలు ఉన్నాయి. భౌమా-కరాలు మరొక ముఖ్యమైన ప్రాంతీయ రాజవంశం అయినప్పటికీ వారు తమ రాజ్యాన్ని కళింగ అని పిలవలేదు. వివిధ సమయాలలో కళింగ ప్రాంతం కూడా పెద్ద సామ్రాజ్యాలలో భాగంగా ఉండేది. తూర్పు గంగా తరువాత కళింగ క్రమంగా దాని ప్రత్యేక రాజకీయ గుర్తింపును కోల్పోయింది.
విస్తరణ
కళింగ ప్రాంతాన్ని సాధారణంగా మహానది, గోదావరి నదుల మధ్య ఉన్నతూర్పు తీర ప్రాంతంగా నిర్వచించారు. అయినప్పటికీ చరిత్రలో వివిధ సమయాల్లో దాని ఖచ్చితమైన సరిహద్దులు హెచ్చుతగ్గులకు గురయ్యాయి.
పురాతన భారతీయ సాహిత్యంలో కళింగ ప్రాంతంలో ఒరిస్సాలోని గంజాం జిల్లా, ఆంధ్రప్రదేశు సరిహద్దుకు సమీపంలో ఉన్న మహేంద్రగిరి పర్వతంతో సంబంధం కలిగి ఉంది.
కొన్ని సమయాలలో కళింగ కృష్ణానది దక్షిణ సరిహద్దు వరకు మరింత విస్తరించింది. ఉత్తరాన ఇది కొన్నిసార్లు మహానది దాటి వైతరణి నది వరకు విస్తరించింది. కళింగ ప్రాంతం ప్రస్తుతం ఒడిశా మొత్తం భూభాగం లేదు: ఒరిసా ఈశాన్య భాగం ప్రత్యేకమైన ఉత్కళ ప్రాంతంలో చేర్చబడింది.
ఉత్కళప్రాంతం క్రమంగా తన గుర్తింపును కోల్పోయి కళింగలో భాగంగా పరిగణించబడింది.
కళింగ తూర్పు సరిహద్దు సముద్రం (బెంగాల్ బే) వరకు విస్తరించింది. దాని పశ్చిమ సరిహద్దును గుర్తించడం కష్టం. ఎందుకంటే ఇది దాని పాలకుల రాజకీయ శక్తితో మారుతూ ఉంటుంది. అయినప్పటికీ కళింగ పశ్చిమాన అమరకాంతక కొండల వరకు విస్తరించిందని పురాణ సాహిత్యం సూచిస్తుంది.
అనేక పురాతన శాసనాలు "త్రికలింగ" అనే పదాన్ని ప్రస్తావించాయి. దీనిని అనేక విధాలుగా అన్వయించారు. ఒక సిద్ధాంతం ఆధారంగా త్రికలింగ కళింగ విస్తార పరిధిని సూచిస్తుంది. అయినప్పటికీ తూర్పు చాళుక్య రికార్డులు కళింగ, త్రికలింగ రెండు విభిన్న ప్రాంతాలు అని సూచిస్తున్నాయి. కళింగకు పశ్చిమాన కొండ ప్రాంతాన్ని త్రికలింగ ప్రాంతంగా సూచిస్తుంది.
చరిత్ర
ఈ ప్రాంతం పేరు అదే పేరుగల తెగ నుండి వచ్చింది. పురాణ గ్రంథం మహాభారతం ఆధారంగా కళింగుల పూర్వీకులు, వారి పొరుగు తెగల సోదరులు. ఈ పొరుగువారిలో అంగాలు, వంగాలు, పుండ్రాలు, సుహ్మాలు ఉన్నారు.
కళింగులు ఒడిశాలోని వైతరిణి నది నుండి విశాఖపట్నం జిల్లాలోని వరాహనంది వరకు విస్తరించి ఉన్న భూభాగాన్ని ఆక్రమించారు. పురాతన కాలంలో దీని రాజధాని దంతకురా లేదా దంతపుర నగరం (ప్రస్తుతం గంజాం జిల్లాలోని చికాకోలు సమీపంలో ఉన్న దంత్రవక్త కోట, లంగులియా (లంగులిని) నది చేత కొట్టుకుపోయింది).
నందిరాజ అనే రాజు గతంలో అక్కడ ఒక జలాశయాన్ని త్రవ్వినట్లు హతిగుంప శాసనం సూచిస్తుంది. నందరాజవంశం రాజును నందరాజుగా సూచిస్తున్నాడని ఊహిస్తే కళింగ ప్రాంతం ఏదో ఒక సమయంలో నందులచేత ఆక్రమించబడిందని తెలుస్తుంది. ఇది నందుల పతనం తరువాత మళ్ళీ స్వతంత్రంగా మారినట్లు కనిపిస్తుంది. దీనిని మెగస్తనీసు ఇండికాలో (క్రీ.పూ. 3 వ శతాబ్దం) "కాలింగే" గా వర్ణించారు:
"ప్రినాసు, కైనాసు (గంగా ఉపనది) రెండూ నౌకాయానానికి అనుకూలంగా ఉండే నదులు. గంగానదీ తీరంలో నివసించే తెగలలోని కాలింగే ప్రజలు సముద్రానికి సమీపంలో ఉన్నాయి. మండే (మల్లి) పైన ఎత్తైనప్రాంతంలో ఉన్నారు. వీరిలో మల్లసు పర్వతం కూడా ఉంది. ఈ ప్రాంతానికి గంగా సరిహద్దుగా ఉంది"
"కాలింగే రాజ నగరాన్ని పార్థాలిసు అంటారు. వారి రాజుకు 60,000 మంది సైనికులు, 1,000 మంది గుర్రపు సైనికులు, 700 ఏనుగులు "యుద్ధ ప్రాంగణంలో" చూస్తూ ఉంటారు"
- -మెగాస్తేన్స్ ఫ్రాగ్. LVI. ప్లిన్లో. హిస్ట్. Nat. VI. 21. 8–23. 11.
క్రీస్తుపూర్వం 3 వ శతాబ్దంలో కళింగను మౌర్య చక్రవర్తి అశోకుడు సామ్రాజ్యంలో చేర్చుకున్నాడు. మౌర్య భూభాగం కళింగ ప్రధాన కార్యాలయం తోసాలిలో ఉంది. మౌర్య సామ్రాజ్యం క్షీణించిన తరువాత ఈ ప్రాంతం మహామేఘవాహన కుటుంబం నియంత్రణలోకి వచ్చింది. దీని రాజు ఖరవేల తనను తాను "కళింగ సుప్రీం ప్రభువు" గా అభివర్ణించాడు.
4 వ శతాబ్దంలో కళింగ గుప్తా ఆధిపత్యం కిందకు వచ్చింది. గుప్తుల ఉపసంహరణ తరువాత, దీనిని అనేక చిన్న రాజవంశాలు పరిపాలించాయి. దీని పాలకులు కళింగధిపతి ("కళింగ ప్రభువు") అనే బిరుదును కలిగి ఉన్నారు.
7 వ శతాబ్దంలో శైలోద్భవ రాజు రెండవ మాధవరాజా, తూర్పు గంగా రాజు ఇంద్రవర్మను సకల-కళింగాధిపతి అనే బిరుదును పొందారు.
8 వ -10 వ శతాబ్దాలలో భౌమా-కారా రాజవంశం ఈ ప్రాంతాన్ని పరిపాలించింది. అయినప్పటికీ వారు తమ రాజ్యాన్ని "తోసాలా" అని పిలిచారు (కళింగ పురాతన రాజధాని తోసాలి నుండి తీసుకోబడింది). తరువాతి సోమవంశి రాజులు తమను కళింగ, కోసల, ఉత్కళ ప్రభువు అని పిలిచారు.
11 వ -15 వ శతాబ్దంలో తూర్పు గంగా ఈ ప్రాంతంలో ఆధిపత్య శక్తిగా మారింది. కళింగాధిపతి అనే బిరుదు ఉంది. వారి రాజధాని మొదట కళింగనగర (ఆధునిక ముఖలింగం) వద్ద ఉంది. తరువాత 12 వ శతాబ్దంలో అనంతవర్మను చోదగంగా పాలనలో కటకా (ఆధునిక కటకు) కు బదిలీ చేయబడింది.
శ్రీలంక పురాణ చరిత్రలో కళింగ కూడా ఒక ముఖ్యమైన భాగం. ఎందుకంటే ఇది మహావంశం ప్రకారం పురాణ యువరాజు విజయ జన్మస్థలం.
అమేలి (సినిమా)
అమేలి 2001వ సంవత్సరంలో విడుదలైన ఫ్రెంచ్ రొమాంటిక్‌ కామెడీ చిత్రం. జీన్‌ పియర్‌ దర్శకత్వంలో అమేలి పాత్రలో ఆడ్రీ టాటౌ నటించిన ఈ చిత్రం విమర్శకుల ప్రశంసలతోపాటు ఉత్తమ చిత్రం, ఉత్తమ స్ర్కీన్ ప్లే, ఉత్తమ ఛాయాగ్రహణం, ఉత్తమ మ్యూజిక్‌, ఉత్తమ ప్రొడక్షన్‌ డిజైన్‌ విభాగాల్లో ఆస్కార్ అవార్డులకు నామినేట్ అయింది.
కథ
చిన్నతనంలోనే కన్నతల్లిని కోల్పోయి, అత్యంత అసాధారణ మనుషుల మధ్య పెరిగిన అమ్మాయి చివరికి తన జీవితంలో ఆనందం ఎలా పొందిందన్నదే ఈ చిత్ర కథ. అమేలి పాత్ర ప్రధానంగా ఉన్న ఈ చిత్రంలో ఒక అమ్మాయి తన కలలు కన్న ప్రపంచం కోసం చేసే ప్రయత్నాలు, ఆ క్రమంలో సంతరించుకున్న కామెడీ సన్నివేశాలు ఈ చిత్రానికి హైలైట్‌ నిలవడంతోపాటూ, అమేలి పాత్రలో ఆడ్రీ టాటౌ నటన ఆకట్టుకుంది. తను చేసిందే సరైనదనుకునే మనస్తత్వం గల అమ్మాయైన అమేలి తన నాన్న కారణంగా అణచివేయబడి, నెగటివ్‌ దృక్పథాన్ని ఏర్పర్చుకుంటుంది. తనకు నచ్చినట్లు ఉండాలని, ప్రేమతో కూడిన ఒక అద్భుతమైన ప్రపంచంలో జీవించాలని కలలు కంటూ, ప్రేమ కోసం ఆరాటపడిన అమేలి తను ఊహించుకున్న అద్భుతమైన లోకం దొరక్కపోవడంతో అమేలి ఏం చేసిందనేది చిత్రకథ.
ఇతర లంకెలు
వర్గం:ఫ్రెంచ్-భాష చిత్రాలు వర్గం:ఫ్రెంచి సినిమాలు వర్గం:ఫ్రెంచ్ భాష వర్గం:2001 సినిమాలు
బి.ఎస్.సరోజ
బి.ఎస్.సరోజ(జననం:18 నవంబర్ 1929) 1950వ దశకంలో తెలుగు, తమిళ, మలయాళ చిత్రాలలో నటించింది. ఈమె తండ్రి జాన్సన్ మొదటి మలయాళ సినిమా విగత కుమారన్‌లో నటించాడు. ఈమె భర్త టి.ఆర్.రామన్న సౌండ్ ఇంజనీర్‌గా చిత్రసీమలో పనిచేశాడు.
వ్యక్తిగత జీవితం
ఈమె 1929, నవంబర్ 18న తిరువనంతపురంలో జాన్సన్, రాజలక్ష్మి దంపతులకు జన్మించింది. ఈమె 4వ తరగతి వరకు చదువుకుంది. తర్వాత ఒక సర్కస్ కంపెనీలో చేరి దేశం అంతా చుట్టివచ్చింది. తర్వాత తమిళ సినిమాలలో జూనియర్ ఆర్టిస్ట్‌గా పనిచేసింది. జీవితనౌక అనే మలయాళ సినిమా పూర్తిస్థాయి నటిగా ఈమె తొలి సినిమా. తరువాత ఈమె అనేక సినిమాలలో నటించింది. ఈమె 1949లో టి.ఆర్.రామన్నను వివాహం చేసుకుంది. ఇతడు తమిళసినిమాలలో సౌండ్ ఇంజనీరుగా పనిచేసి తర్వాత దర్శకుడిగా మారాడు. ఈ జంట ఆర్.ఆర్.పిక్చర్స్, వినాయక పిక్చర్స్, గణేశ్ పిక్చర్స్ అనే మూడు నిర్మాణ సంస్థలను ప్రారంభించి సినిమాలను నిర్మించింది. వీరికి ముగ్గురు పిల్లలు. వారు చెన్నైలో స్థిరపడ్డారు.
బయటి లింకులు
వర్గం:సినిమా నటీమణులు వర్గం:తమిళ సినిమా నటీమణులు వర్గం:మలయాళ సినిమా నటీమణులు వర్గం:తెలుగు సినిమా నటీమణులు వర్గం:సినిమా నిర్మాతలు
భలేకాపురం
భలేకాపురం 1982, ఫిబ్రవరి 1న విడుదలైన తెలుగు చలనచిత్రం. జాన్‌ఫాక్ ఇంటర్నేషనల్ పతాకంపై జి. అప్పారావు, ఎస్. తాజుద్ధీన్ నిర్మాణ సారథ్యంలో ఎన్.గోపాలకృష్ణ దర్శకత్వం వహించిన ఈ చిత్రంలో చంద్రమోహన్, జయసుధ, కైకాల సత్యనారాయణ, గిరిబాబు తదితరులు నటించగా, కె.వి.మహదేవన్ సంగీతం అందించాడు.
పాటలు
ఈ చిత్రానికి కె.వి. మహదేవన్ సంగీతం అందించగా, ఆత్రేయ, వేటూరి పాటలు రాశారు.
ఇతర లంకెలు
వర్గం:1982 తెలుగు సినిమాలు వర్గం:తెలుగు కుటుంబకథా చిత్రాలు వర్గం:కె.వి.మహదేవన్ సంగీతం కూర్చిన సినిమాలు వర్గం:చంద్రమోహన్ నటించిన సినిమాలు వర్గం:జయసుధ నటించిన సినిమాలు వర్గం:సత్యనారాయణ నటించిన చిత్రాలు వర్గం:గిరిబాబు నటించిన చిత్రాలు వర్గం:రమాప్రభ నటించిన చిత్రాలు వర్గం:రాజబాబు నటించిన సినిమాలు వర్గం:రావి కొండలరావు నటించిన చిత్రాలు వర్గం:గీత నటించిన సినిమాలు
రాజ రాజ చోర
రాజ రాజ చోర 2021లో విడుదలైన తెలుగు సినిమా. పీపుల్ మీడియా ఫ్యాక్టరీ & అభిషేక్‌ అగర్వాల్‌ ఆర్ట్స్‌ బ్యానర్ పై టీజీ విశ్వప్రసాద్, అభిషేక్‌ అగర్వాల్ నిర్మించిన ఈ చిత్రానికి హసిత్ గోలీ తొలిసారిగా దర్శకత్వం వహించాడు. ఈ సినిమాలో శ్రీ విష్ణు, మేఘా ఆకాష్, సునయన హీరో, హీరోయిన్లుగా నటించారు. ఈ సినిమా 2021 ఆగస్టు 19న విడువలయింది.
సుష్మా రెడ్డి
సుష్మా రెడ్డి (జననం: 1976 ఆగస్టు 2) భారతీయ మోడల్, విజె (VJ), నటి, నిర్మాత.
రాజ రాజ చోర
కథ
భాస్కర్ (శ్రీ విష్ణు) (అజయ్ ఘోష్) కి చెందిన జిరాక్స్ షాప్ లో పని చేస్తూ ఉంటాడు. భాస్కర్ తాను  సాఫ్ట్‌వేర్ ఇంజనీర్ ని అని చెప్పుకుని సంజన (మేఘా ఆకాష్) తో ప్రేమలో పడతాడు. అయితే సరిగ్గా అదే సమయంలో భాస్కర్ కి ఇది వరకే విద్య (సునయన)తో పెళ్లి అయిందని అతనికి ఒక కొడుకు కూడా ఉన్నాడని తెలుస్తుంది. భాస్కర్ కి నిజంగానే పెళ్లి అయిందా? భాస్కర్ అబద్ధాలు చెప్పాల్సిన అవసరం ఏంటి ? అనేదే మిగతా సినిమా కథ.
సుష్మా రెడ్డి
ప్రారంభ జీవితం
సుష్మా రెడ్డి బాంబే స్కాటిష్ స్కూల్, మహిమ్‌లో చదువుకున్నది. ఆమె భారతదేశంలోని మహారాష్ట్రలోని ముంబైలోని మిథిబాయి కళాశాల నుండి ఆర్థికశాస్త్రంలో పట్టభద్రురాలైంది. ఆమె యునైటెడ్ స్టేట్స్‌లోని న్యూయార్క్ నగరంలోని ఎన్.వై.ఎఫ్.ఏ నుండి ఫిల్మ్ మేకింగ్ కోర్సును పూర్తి చేసింది. ఆమెకు ఇద్దరు సోదరీమణులు మాజీ మోడల్ మేఘనా రెడ్డి, ప్రముఖ బాలీవుడ్ నటి సమీరా రెడ్డి.
రాజ రాజ చోర
ప్రచారం
ఈ సినిమా టీజర్ ను 2021 జూన్ 17న విడుదల చేశారు.
సుష్మా రెడ్డి
మోడలింగ్
ఆమె సోదరి మేఘన ఆమెను టెలివిజన్ ప్రపంచంలో చేరడానికి ఒప్పించింది. ఆమెకు మొదటి విరామం భరతబాలా ప్రొడక్షన్స్ ద్వారా అందించబడింది. ఆమె లిమ్కా, ఫెయిర్ & లవ్లీ, లిబర్టీ, గోద్రెజ్, బ్లెండర్స్ ప్రైడ్, ఫోర్డ్ ఐకాన్, సల్మాన్ ఖాన్‌తో థమ్స్ అప్ కోసం టీవీ వాణిజ్య ప్రకటనలతో సహా 100 కంటే ఎక్కువ టెలివిజన్ వాణిజ్య ప్రకటనలలో పనిచేసింది. రెడ్డి దివాకర్ పుండిర్‌తో కలిసి సోను నిగమ్ మ్యూజిక్ వీడియో దీవానాలో, డిజె సుకేతు తేరే జైసా ప్యార్, సోనా మహాపాత్ర సంగీత సంకలనం ఇష్క్ నాచయాలో కూడా నటించింది.
రాజ రాజ చోర
ఓటిటి విడుదల
ఈ సినిమా 2021 అక్టోబర్‌ 8నుంచి జీ5 ఓటీటీలో స్ట్రీమింగ్‌ అయింది.
సుష్మా రెడ్డి
హోస్టింగ్
ఛానల్ V భారతదేశంలో ప్రారంభించబడిన వెంటనే, ఆమె సంగీత ఛానెల్‌లో 2 సంవత్సరాలకు పైగా విజె పాత్రను పోషించింది. సుష్మా లైఫ్‌స్టైల్ బ్రాడ్‌కాస్టర్ డిస్కవరీ ట్రావెల్ అండ్ లివింగ్‌లో డ్రీమ్ హోటల్‌లను హోస్ట్ చేసింది, విస్టాస్, విలాసవంతమైన జీవనం, డెకర్, స్టైల్, హోటళ్ల మెరుపులను నిజమైన రూపంలో వెలికితీసింది.
నటన
సుష్మా 2005లో వివేక్ అగ్నిహోత్రి చాక్లెట్: డీప్ డార్క్ సీక్రెట్స్‌తో అనిల్ కపూర్ సరసన తన సినీ రంగ ప్రవేశం చేసింది, తర్వాత షాహిద్ కపూర్, కరీనా కపూర్ ( ఇద్దరూ 2006 లో) తో కలిసి డాన్: ది చేజ్ బిగిన్స్ ఎగైన్, చుప్ చుప్ కేలో నటించింది.
నిర్మాణం, చిత్ర నిర్మాణం
2008లో, సుష్మా రజత్ కపూర్‌కి అతని ప్రాజెక్ట్ రెక్టాంగులర్ లవ్ స్టోరీలో పనిచేసింది.
2009లో, ఆమె ఒక కామన్ ఫ్రెండ్ ద్వారా ప్రస్తుత నిర్మాత భాగస్వామి సంజయ్ భట్టాచార్జీకి పరిచయమైంది. ఫిల్మ్ మేకింగ్ బిజినెస్, డిస్ట్రిబ్యూషన్, ఫిల్మ్ మార్కెటింగ్‌కి సంబంధించిన ఉమ్మడి లక్ష్యాలు ఉన్నాయని తెలుసుకున్న తర్వాత, వారు ఢిల్లీకి చెందిన ఆర్యన్ బ్రదర్స్‌ను కలిశారు, ఆ సమయంలో వారు కూడా చిత్ర పరిశ్రమలోకి రావాలని కోరుకున్నారు. 2009 జూన్లో, ఆర్యన్ బ్రదర్స్ నుండి నిధులతో, రెడ్డి, భట్టాచార్జీ సెవెన్ ఐలాండ్ స్టూడియోస్ ప్రెవేట్ లిమిటెడ్ అనే నిర్మాణ సంస్థను స్థాపించారు. సెవెన్ ఐలాండ్, ఆర్యన్ బ్రదర్స్ డస్ తోలా 2009 చివరికి చేరుకుంది, 2010 అక్టోబరు 22న విడుదలైంది. వారు ఇప్పుడు ఆమె తదుపరి ప్రాజెక్ట్‌లలో పనిచేస్తున్నారు – నేషనల్ రోమింగ్, ఇది హాస్య-కేపర్, ''ది స్టాంప్. కలెక్టర్'', ఇది విశ్వప్రియ అయ్యంగర్ చిన్న కథ ఆధారంగా రూపొందించబడింది. తల్లి నుండి నో లెటర్, టిబెటన్ కుటుంబం మనుగడ కోసం చేసిన పోరాటం ఆధారంగా మరొకటి. తాత్కాలికంగా నేషనల్ రోమింగ్ పేరుతో తదుపరి చిత్రంపై పని జరుగుతోంది, ఇది జంగిల్‌లో క్రేజీ కామిక్ కేపర్.
సుష్మా తన స్వంత టెలివిజన్ నిర్మాణ సంస్థ నికి రెడి ప్రొడక్షన్స్‌ని ప్రారంభించింది, టి.ఎల్.సి వంటి అంతర్జాతీయ లైఫ్‌స్టైల్ ఛానెల్‌లలో ఆమె 2012 డిసెంబరులో ప్రసారమైన గో ఇండియా మహారాష్ట్ర అనే టి.ఎల్.సిలో తన షోను నిర్మించి, యాంకరింగ్ చేసింది.
బాహ్య లింకులు
వర్గం:1976 జననాలు వర్గం:జీవించే ప్రజలు వర్గం:భారతీయ మహిళా చలనచిత్ర నిర్మాతలు వర్గం:న్యూయార్క్ ఫిల్మ్ అకాడమీ పూర్వ విద్యార్థులు వర్గం:భారతదేశంలోని హైదరాబాద్ నుండి చలనచిత్ర నిర్మాతలు వర్గం:మితిబాయి కళాశాల పూర్వ విద్యార్థులు వర్గం:భారతదేశంలోని హైదరాబాద్ నుండి నటీమణులు
దొడ్డా పద్మ
దొడ్డా పద్మ, తెలంగాణ సాయుధ పోరాట నాయకురాలు. తెలంగాణ రైతాంగ సాయుధ పోరాటంతో పాల్గొని ఎన్నో నిర్బంధాలను ఎదుర్కొని, మూడేళ్ళపాటు నల్లమల అడవుల లో అజ్ఞాత జీవితం గడిపింది. పద్మ భర్త దొడ్డా నర్సయ్య తెలంగాణ రైతాంగ సాయుధ పోరాటంలో ఒక దళానికి నాయకుడిగా ఉండేవాడు.
జీవిత విశేషాలు
పద్మ అసలు పేరు సరస్వతి. పద్మ ఆంధ్రప్రదేశ్ రాష్ట్రం కృష్ణా జిల్లా, గన్నవరం మండలం లోని బుద్ధవరం గ్రామంలో జన్మించింది. స్వగ్రామంలో ఐదవ తరగతి వరకు చదువుకుంది. కొంతకాలం తరువాత పద్మ కుటుంబం అట్లప్రగడ గ్రామానికి వలస వెళ్ళింది. పద్మ తండ్రి కాట్రగడ్డ రంగయ్యకు తొలితరం కమ్యూనిస్టు నాయకులతో పరిచయాలు ఉన్నాయి. తెలంగాణ సాయుధ పోరాట నాయకులు తమ్మారెడ్డి సత్యనారాయణ, వెల్లంకి విశ్వనాథం, పేట రామారావు తదితరలు ఇంటికి వస్తుండేవారు. కమ్యూనిస్టు నాయకుల జాడకోసం పోలీసులు పద్మ కుటుంబాన్ని బంధించారు. ఆ సమయంలో పద్మ పోలీసులకు దొరకకుండా నర్సరావుపేట లోని దొడ్డా నర్సయ్య రహస్య స్థావరానికి చేరుకుంది.
వ్యక్తిగత జీవితం
పద్మకు నర్సయ్యతో ఉన్న పరిచయంతో సత్తెనపల్లి తాలూకా ‘తాళ్లూరు’లో వివాహం జరిగింది. నర్సయ్య స్వగ్రామం ఉమ్మడి నల్లగొండ జిల్లా లోని చిలుకూరు. 1941లో రావి నారాయణ రెడ్డి అధ్యక్షతన చిరుకూరులో జరిగిన ఆంధ్ర మహాసభ కార్యక్రమంలో వాలంటీర్‌గా పనిచేసిన నర్సయ్య సామ్యవాద సిద్ధాంతానికి ప్రభావితుడై కమ్యూనిస్టు ఉద్యమంలోకి వెళ్ళాడు. తరువాత 1957లో జరిగిన ఎన్నికల్లో హుజూర్‌నగర్‌ శాసనసభ నియోజకవర్గం ఎమ్మెల్యేగా ఎన్నికయ్యాడు.